張超雄

張超雄，花名「鬍鬚俠」、「超雄叔」、［假難民之父]，喺澳門出世，祖籍廣東江門，香港立法會第三屆社會福利界功能界別議員，香港理工大學應用社會科學系講師。佢係工黨副主席，亦屬香港泛民主派嘅一員。

簡歷

早年 
張超雄1980年喺香港浸會學院社會工作系畢業，畢業之後喺社會福利機構度做。1983年讀完加州州立大學社工碩士課程，重喺1990年於柏克萊加州大學攞到博士學位。喺加州定居期間，為華人爭取權益，屋崙市長 Elihu Harris 定咗1996年9月13號做 Dr. Fernando Chiu Hung Cheung Day，表揚佢對當地社區嘅貢獻。

張超雄喺2000年代初香港經濟重喺谷底時，組織公共屋邨內嘅社區組織，用代用券形式搞社區經濟，幫區內人嘅生計。

張超雄係香港理工大學應用社會科學系課程講師。教授科目有「理解人本服務機構」、「福利政策同行政」咁。

2004年參選香港立法會之後 
2004年，張超雄出戰2004年香港立法會選舉社會福利界功能界別，以一千三百六十票，大比數贏方敏生，當選第三屆香港立法會議員。

由於佢唔少立場都同政府唔同，俾《文匯報》、《大公報》呢啲親北京報章叫做「社福界長毛」；之後，又因為極力主張用公民投票去決定香港2007年之後嘅政制發展方向，俾親北京報章稱為「港版阿扁」。

2008年香港立法會選舉，張超雄由社會福利界功能組別轉到新界西選區代表公民黨參選，最後連任失敗。

2009年，張超雄獨立於公民黨，成立民間團體「正言匯社」。

2010年11月，張超雄退出公民黨，同何秀蘭、李卓人籌組新政黨，喺2011年12月成為工黨副主席。

2012年7月18號，張超雄同副秘書長郭永健代表工黨報名參選第5屆香港立法會選舉。張超雄最終當選，入返立法會，四年後，張超雄再拍住郭永健代表工黨報名參選第6屆香港立法會選舉，結果張超雄亦都成功冧莊。

2019年，張超雄因為積極參與反修例運動，而被慈善團體腦友坊褫奪榮譽顧問資格。

攷

前香港立法會議員
前香港公民黨員
澳門人
祖籍江門
香港大專院校先生‎
香港浸會大學舊生
柏克萊加州大學舊生
美籍華人
超雄
香港工黨黨員